[{"text_idx": "#000005", "text": "Arraun-surfeko txapelketa izango da urriaren 3an, Orioko errioan"}, {"text_idx": "#000007", "text": "Zirkuitu horren barruan, Orion egingo du lehenbiziko txapelketa, urriaren 3an, larunbatarekin. Laugarren urtea da Orion arraun-surfeko txapelketa hau antolatzen dela eta Gipuzkoako Surf Federazioko presidente Maialen Saez-ek adierazi du surflariei asko gustatzen zaiela Oriora etortzea, inguru ederragatik eta instalazioengatik."}, {"text_idx": "#000008", "text": "Jose Angel Iparragirre kirol-zinegotziak hau adierazi du arraun-surfeko txapelketa dela eta: \u00abOso garrantzitsua iruditzen zaigu proba hau, gure itsasadarraren aukerak ezagutarazten dituelako, arraunaz haratago. Orio beti izan da erreferente modalitate honetan eta askoz ere potentzial handiagoa daukagu\u00bb."}, {"text_idx": "#000009", "text": "Txapelketarekin batera, egun osoko festa antolatu ohi du Orion Gipuzkoako Surf Federazioak. Aurten ere egingo da festa hori, baina, COVID-19a dela eta, ekitaldi guztiak Arraunetxen egingo dira, segurtasun-neurriak betetzeko protokolo zehatz batekin. Arraunetxetik abiatuko da, beraz, lasterketa eta han izango dira, baita ere, urtero egiten den azoka eta festa-bukaerako kontzertua."}, {"text_idx": "#000010", "text": "Mareagatik, arratsaldez egingo da lasterketa: lehen ekitaldia 14:0etan hasiko da eta azkena, berriz, 20:30ean. Lasterketarako izen-ematea ere Arraunetxen egingo da, 15:30ean hasita."}, {"text_idx": "#000011", "text": "Gipuzkoako Surf Federazioak prestatutako kartelean ikusi daiteke zein izango den aurtengo programa."}]